CELEX: 52019PC0290
Language: sl
Date: 2019-07-02
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (EGF/2019/000 TA 2019 – tehnična pomoč na pobudo Komisije)

EVROPSKA KOMISIJA
            Bruselj, 2.7.2019
            COM(2019) 290 final
            Predlog
            SKLEP EVROPSKEGA PARLAMENTA IN SVETA
            o uporabi sredstev Evropskega sklada za prilagoditev globalizaciji (EGF/2019/000 TA 2019 – tehnična pomoč na pobudo Komisije)
            
               
         
         
            
               OBRAZLOŽITVENI MEMORANDUM
            
            
               
            
            
               Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  1
                (v nadaljnjem besedilu: uredba o ESPG).
            
            
            
               POVZETEK VLOGE IN ANALIZA
            
            
               
                  Ključni podatki:
               
               
                  Referenčna št. ESPG
                        EGF/2019/000
               
               
                  Evropska komisija
                        Tehnična pomoč
               
               
                  Upravni odhodki: proračun v EUR
                        610 000
               
               
                  % upravnih odhodkov (zgornja meja: 0,5 %)
                        0,35 %
               
            
            
            
               V skladu s členom 11(1) uredbe o ESPG je lahko vsako leto na pobudo Komisije za tehnično pomoč na voljo največ 0,5 % najvišjega letnega zneska ESPG.
            
            
            
               Tehnična pomoč, ki jo je treba financirati, in razčlenitev predvidenih stroškov
            
            
               1.Prispevek bo uporabljen za odhodke iz člena 11(1) in (4) ter člena 12(2), (3) in (4) uredbe o ESPG, kakor so podrobno razdelani v nadaljevanju.
            
            
               2.Spremljanje in zbiranje podatkov: Komisija bo zbrala podatke o prejetih, financiranih in zaključenih vlogah ter predlaganih in izvedenih ukrepih. Ti podatki bodo na voljo na spletišču Evropske komisije in zbrani v ustrezni obliki za dveletno poročilo 2021. Na podlagi izkušenj v zadnjih letih so stroški za to dejavnost ocenjeni na 20 000 EUR.
            
            
               3.Informiranje: Komisija je vzpostavila in upravlja spletno stran o Evropskem skladu za prilagoditev globalizaciji
                  2
                v skladu s členom 12(2) uredbe o ESPG. Spletna stran se bo redno posodabljala in razvijala, pri čemer bo vsak novi element tudi preveden v vse uradne jezike EU. Povečala se bo splošna ozaveščenost o ESPG in spodbujala njegova prepoznavnost. Informacije o ESPG bodo objavljene v različnih publikacijah in avdiovizualnem gradivu Komisije, kakor je določeno v členu 11(4) uredbe o ESPG. Stroški vseh teh postavk skupaj so ocenjeni na 20 000 EUR.
            
            
               4.Sistem elektronske izmenjave podatkov: Komisija nadaljuje z vzpostavljanjem standardiziranih postopkov za vloge in upravljanje ESPG, pri čemer se uporabljajo funkcije sistema SFC2014 (sistem Evropske unije za upravljanje skladov). To omogoča poenostavitev vlog na podlagi uredbe o ESPG, njihovo hitrejšo obravnavo in lažje poročanje. Vmesnik med SFC in informacijskim sistemom Komisije za finančno upravljanje in računovodstvo ABAC lajša finančne posle ESPG. Prispevek v višini 80 000 EUR je namenjen rednemu vzdrževanju in nadaljnjemu razvoju aplikacij SFC in integraciji novih orodij za poročanje. 
            
            
               5.Upravna in tehnična pomoč (seje strokovne skupine): Strokovna skupina kontaktnih oseb za ESPG, ki jo sestavlja po en član iz vsake države članice, se bo srečala dvakrat (v drugi polovici leta 2019 in v prvi polovici leta 2020). Skupni stroški teh dveh sej so ocenjeni na 70 000 EUR.
            
         
         
            
               6.Upravna in tehnična pomoč (seminarji mrežnega povezovanja): Poleg tega bo Komisija, da bi spodbudila mrežno povezovanje med državami članicami, organizirala dva seminarja, na katerih bodo sodelovali izvajalski organi ESPG in socialni partnerji. Seminarja bosta, kolikor je mogoče, potekala v približno istem času kot seji strokovne skupine in se osredotočala na vprašanja v zvezi s praktičnim izvajanjem uredbe o ESPG. Stroški vseh teh postavk skupaj so ocenjeni na 120 000 EUR.
            
            
               7. Ocena: Postopek oddaje javnega naročila za naknadno oceno se bo začel leta 2019, da bi se ocenjevanje zaključilo do 31. decembra 2021 (kot to zahteva člen 20(1)(b) uredbe o ESPG). Za ta namen bo potrebnih 300 000 EUR.
            
            
                     
                        Postavke
                     
                  
                  
                     
                        Predvideno število
                     
                  
                  
                     
                        Predviden strošek na postavko
                           (v EUR)
                     
                  
                  
                     
                        Skupni stroški
                           (v EUR)
                     
                  
               
                     
                        Spremljanje in zbiranje podatkov
                     
                  
                  
                     
                        različno
                     
                  
                  
                     
                        različen
                     
                  
                  
                     
                        20 000
                     
                  
               
                     
                        Dejavnosti informiranja
                     
                  
                  
                     
                        različno
                     
                  
                  
                     
                        različen
                     
                  
                  
                     
                        20 000
                     
                  
               
                     
                        Vzpostavitev sistema elektronske izmenjave podatkov 
                     
                  
                  
                     
                        različno
                     
                  
                  
                     
                        različen
                     
                  
                  
                     
                        80 000
                     
                  
               
                     
                        Upravna in tehnična pomoč: seje strokovne skupine kontaktnih oseb za ESPG
                     
                  
                  
                     
                        2
                     
                  
                  
                     
                        35 000
                     
                  
                  
                     
                        70 000
                     
                  
               
                     
                        Upravna in tehnična pomoč: seminarji mrežnega povezovanja o izvajanju ESPG
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Ocenjevanja
                     
                  
                  
                     
                        1
                     
                  
                  
                     
                        300 000
                     
                  
                  
                     
                        300 000
                     
                  
               
                     
                        Skupni predvideni stroški
                     
                  
                  
                     
                  
                  
                     
                        610 000
                     
                  
               
               Financiranje
            
            
               8.Za ESPG je v letu 2019 na voljo najvišji letni znesek v višini 150 milijonov EUR v cenah iz leta 2011 (175 748 000 EUR v cenah iz leta 2019), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  3
               .
            
            
               9.V členu 11(1) uredbe o ESPG je navedeno, da je lahko na pobudo Komisije 0,5 % tega zneska (tj. 175 748 000 EUR v cenah iz leta 2019) na voljo za tehnično pomoč. Predlagani znesek v tem sklepu ustreza približno 0,35 % najvišjega letnega zneska, ki je na voljo za ESPG v letu 2019.
            
            
               10.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  4
               .
            
            
            
               Povezani akti
            
            
               11.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 610 000 EUR v ustrezno proračunsko vrstico.
            
            
            
               Vir odobritev plačil
            
            
               12.Odobritve iz proračunske postavke ESPG se bodo uporabile za kritje zneska 610 000 EUR, potrebnega za tehnično pomoč.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi sredstev Evropskega sklada za prilagoditev globalizaciji 
                  (EGF/2019/000 TA 2019 – tehnična pomoč na pobudo Komisije)
               
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  5
                ter zlasti člena 11(2) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  6
                ter zlasti točke 13 Sporazuma,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali zaradi nove svetovne finančne in gospodarske krize, in samozaposlenim osebam, ki so iz istih razlogov opustile svoje dejavnosti, ter pomagati pri njihovi ponovni vključitvi na trg dela.
            
            
               (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013
                  7
               .
            
            
               (3)Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.
            
            
               (4)Sredstva ESPG bi bilo treba uporabiti, da se zagotovi znesek v višini 610 000 EUR za tehnično pomoč na pobudo Komisije –
            
            
               SPREJELA NASLEDNJI SKLEP: 
            
            
               Člen 1
            
            
               V okviru splošnega proračuna Evropske unije za proračunsko leto 2019 se iz Evropskega sklada za prilagoditev globalizaciji uporabi vsota 610 000 EUR v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati tretji dan po objavi v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  
                        UL L 347, 20.12.2013, str. 855.
               
               
                  
                     (2)
                  
                        
                  https://ec.europa.eu/social/main.jsp?catId=326&langId=sl
                   
               
               
                  
                     (3)
                  
                        UL L 347, 20.12.2013, str. 884.
               
               
                  
                     (4)
                  
                        UL C 373, 20.12.2013, str. 1.
               
               
                  
                     (5)
                  
                        UL L 347, 20.12.2013, str. 855.
               
               
                  
                     (6)
                  
                        UL C 373, 20.12.2013, str. 1.
               
               
                  
                     (7)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).